‘Diumenges de cine’ torna al Mario Monreal
11 d’octubre 2018

La pel·lícula _El tercer home_ obri este diumenge, 14 d'octubre, el cicle Cinema i Història dins de l'apartat ‘Diumenges de cinema’, de la programació de tardor de la delegació de Cultura. El Centre Cultural Mario Monreal acull esta pel·lícula en valencià a partir de les 19 hores. L'entrada és gratuïta amb aforament limitat. El cicle Cinema i Història està compost de quatre pel·lícules que els aficionats al sèptim art podran gaudir fins al 23 de desembre. Les altres tres pel·lícules que formen esta sèrie són _La mujer en Carthago Nova, Espartaco_ i _Els millors anys de la nostra vida_.

  

_El tercer home_ és una pel·lícula britànica de cinema negre estrenada en 1949 i dirigida per Carol Reed. El guió està escrit per Graham Greene i està protagonitzada per Joseph Cotten, Orson Welles i Alida Valli. Esta pel·lícula en blanc i negre ocorre en els començaments de la Guerra Freda, a Viena, 1947. El nord-americà Holly Martins, un mediocre escriptor de novel·les de l'Oest, arriba a la capital austríaca quan la ciutat està dividida en quatre zones ocupades pels estats aliats de la II Guerra Mundial. Holly visita  Harry Lime, un amic de la infància que li ha promés treball. Però la seua arribada coincidix amb l'enterrament de Harry, que ha mort atropellat per un cotxe en ple carrer. El cap de la policia militar britànica fa saber a Martins que Lime estava greument implicat en el mercat negre. Però a Martins no li quadra un detall: tots diuen haver vist  dos homes en el lloc de l'atropellament intentant ajudar Lime, però un testimoni assegura haver vist  un tercer home... Esta pel·lícula és una adaptació de la novel·la homònima de Graham Greene.

  

​

*   [](http://www.facebook.com/sharer.php?u=https://aytosagunto.es/va/actualitat/diumenges-de-cine-torna-al-mario-monreal/ "Facebook")
*   [](http://twitter.com/share?url=https://aytosagunto.es/va/actualitat/diumenges-de-cine-torna-al-mario-monreal/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/diumenges-de-cine-torna-al-mario-monreal/ "Linked In")
*   [](mailto:?body=https://aytosagunto.es/va/actualitat/diumenges-de-cine-torna-al-mario-monreal/)